সিম্বা
সিম্বা হচ্ছে রোহিত শেঠী দ্বারা পরিচালিত ২০১৮ সালে মুক্তিপ্রাপ্ত একটি ভারতীয় হিন্দি ভাষার মারপিট চলচ্চিত্র, যেটির চিত্রনাট্য রচনা করেছেন ইউনুস সাজাওয়াল এবং সাজিদ শামজি। এটি সিংহাম সিরিজের একটি অংশ, এই চলচ্চিত্রটি করণ জোহরের ধর্মা প্রোডাকশনসের ব্যানারে নির্মিত। এই চলচ্চিত্রে রণবীর সিং, সারা আলি খান এবং সোনু সুদ অভিনয় করেছেন, এছাড়াও বাজিরাও সিংহমের চরিত্রে চলচ্চিত্রের একটি অংশে অজয় দেবগন অভিনয় করেছেন। এই চলচ্চিত্রটি সংগ্রাম "সিম্বা" ভালেরাও-কে ঘিরে, যিনি সিংহামের শহরেই শৈশব পালন করা একজন দুর্নীতিবাজ পুলিশ কর্মকর্তা; অতঃপর তার আশেপাশের মানুষের ওপর হওয়া একটি দুঃখজনক ঘটনার পর তিনি নিজেকে পরিবর্তন করতে বাধ্য হন। ২০১৮ সালের জুন মাসে, সিম্বার মুখ্য ফটোগ্রাফি শুরু হয়েছিল। চলচ্চিত্রটি ২০১৮ সালের ২৮ ডিসেম্বর মুক্তি পায়। এটি রিলায়েন্স এন্টারটেইনমেন্টের মাধ্যমে পরিবেশিত হয়েছে।